Max Grießer

Da Max Grießer (* 18. Novemba 1928 in Kufstoa/Tirol; † 12. August 2000 in Eppstoa-Vocknhausn) isa boarischa Voiksschauschbuia und Sänga estareichischa Heakunft gwen. Zweng seina schdattlichn Figua hoda ofd an bonschdandign bauanschlaun Boa gschbuid.

 Lem 
Max Grießer is da Bua vo am estareichischn Voikssänga gwen und is ba seina Muada z Innschbruck afgwoxn. Scho mid finf Joa isa af da Bühne gschdandn. No da Schui hoda Maschinaschlossa gleand, dano hoda a zeidl im Voikstheata z Kufstoa gschbuid, duat hoda a gsunga und giodld. Easchd mid 30 isa afd Schauschbuischui ganga. Dano isa zan Komödienstadl voum Boarischn Rundfunk kumma und hod fuatoo mid da Erni Singerl, Katharina de Bruyn, Gustl Bayrhammer und an Maxl Graf in Schdiggl wia Der verkaufte Großvater, Liebe und Blechschaden und Alles für die Katz gschbuid.

Da Max Grießer is mid da 18 Joa jingan Marianne keirat gwen. Ea Bua da Florian (* 14. April 1976),buchhandel.de is no a Noudgeboad lemsgfäale hiangschädigd afd Wejd kumma. Es san 36 Obarationa am Kobf noudwende gwen, owa an Dauaschon hoda ned griagt. Aus seina easchdn Eh hoda no zwoa Buam, Max und Claus kobt.

Scho boid hod da Max Grießer za de groußn boarischn Voiksschauschbuia zejd, ma hodn in fui Feanseeserien wia Münchner Geschichten, Königlich Bayerisches Amtsgericht und Meister Eder und sein Pumuckl gseng.

Sei Roin ois Bertl Moosgruber in da Serie Polizeiinspektion 1 vo 1977, neman Walter Sedlmayr und Elmar Wepper, is a groußa Eafoig gwen. Voum Boarischn Innaministerium hoda 1986 den Tidl „Ean-Kommissa“ griagt. Außadäm hoda no an Buagamoasta in da Serie Ein Schloß am Wörthersee gschbuid, ano in Schbuifuima, Sex-Fuima und zoireichn Tatort-Foinga.

Da Grießer isa a Sänga gwen, ea hod uma 30 Singles, mid haubdsechle voikstimlicha Muse gmochd.

Bam oijarlichn Schdoakbiaoschdich afn Nockhaberg z Minga isa 27 Joa lang afdren, hod Bolitika dablekt und aramoi an domoign Ministabresidendn Alfons Goppel gschbuid. Ois da Walter Sedlmayr umbrochd woan is, hoda vo 1992 o, dem sei Roi ois „Bruada Barnabas“ odren.

Vo 1993 bis 1997 isa ba da eafoigreichn RTL-Show Wie bitte?! afdren.

1996 hod da Max Grießer zan lezdn Moi an „Bruada Barnabas“ afn Nockhaberg gschbuid.

Koana hod wos gmeakt dasa schware Angstzuaschdand und Debressiona kobt hod, ara psüchiadrische Behandlung hod eam nix brochd. Sei lezde Roi hoda im Julei 2000 in dem Schdiggl Die Bernauerin af da Bühne voum Glousda Andechs gschbuid. Am 12. August 2000 hoda se dahengd. Sei lezde Rua hoda in seim Wohnoat z Söll ba Kufstoa.gfundn.knerger.de: 

 Fuime(Auswoi) 
 1962: Der G’wissenswurm
 1964: Die Tochter des Bombardon
 1965: Der alte Feinschmecker
 1966: Boni
 1967: Krach um Jolanthe
 1967: Kurzer Prozess
 1968: Altaich
 1970: Alles für die Katz
 1971: Urlaubsreport – Worüber Reiseleiter nicht sprechen dürfen
 1971: Der neue heiße Sex-Report: Was Männer nicht für möglich halten
 1972: Mensch ärgere dich nicht
 1972: Die Lokalbahn
 1972: Hauptsache Ferien
 1973: Crazy – total verrückt
 1974: Josef Filser
 1975: Thomas auf der Himmelsleiter
 1976: Schulmädchen-Report. 10. Teil: Irgendwann fängt jede an (Synchronisation)
 1977: Die Widerspenstigen
 1979: Der Geisterbräu
 1979: Der Ruepp
 1981: Spätlese oder Auch der Herbst hat schöne Tage
 1983: Das Nürnberger Bett, Regie: Alexander Titus Benda
 1983: Heiratsfieber
 1984: Liebe und Blechschaden
 1986: Glück mit Monika
 1987: Das Hintertürl zum Paradies, Regie: Alexander Titus Benda
 1988: Einfaches Leben
 1989: Jede Menge Schmidt
 1992: Die Zwillingsschwestern aus Tirol (TV)
 1993: Mein Freund, der Lipizzaner
 1994: Die Hochzeitskutsche, Regie: Werner Asam
 1998: Der Zigeunersimmerl

 Feanseeser 
 1964–1999: Komödienstadel (32 Folgen)Gesichter im Komödienstadel auf br-online.de abgerufen am 2. Oktober 2011
 1965–1966: Die fünfte Kolonne
 1969–1971: Königlich Bayerisches Amtsgericht
 1971: Der Kommissar – Tod eines Ladenbesitzers
 1974–1985: Tatort (3 Folgen)
 1974: Münchner Geschichten – Glücksach
 1974: Der Kommissar – Im Jagdhaus 
 1975: Des Christoffel von Grimmelshausen abenteuerlicher Simplicissimus
 1977: Drei sind einer zuviel
 1977: Derrick – Yellow He
 1977: Derrick – Die Tote im Wald
 1977: Derrick – Der Kanal
 1977–1980: Der Alte (4 Folgen)
 1977–1988: Polizeiinspektion 1
 1981: … und die Tuba bläst der Huber (mehrere Folgen)
 1981: Der Gerichtsvollzieher
 1982: Das kann ja heiter werden – Das Schaf im Wolfspelz
 1989–1993: Zwei Münchner in Hamburg (mehrere Folgen)
 1989: Die schnelle Gerdi (mehrere Folgen)
 1990–1991: Ein Schloß am Wörthersee (mehrere Folgen)
 1993: Almenrausch und Pulverschnee
 1993: Café Meineid – Anno 1992
 1993: Rußige Zeiten
 1993–1997: Wie bitte?!
 1994: Der Nelkenkönig

 Erfoigstidl ois Sänga 
 Der Freund von meiner Tochter is a Preiß, 1986
 Uns ham’s den Maibaum klaut, 1987
 Ohne Bass, macht’s kein Spaß, 1991
 Jetzt trink ma noch a Flascherl Wein, 1991
 Herz is’ Trumpf

 Diskografia 
CDs:
 Ein Volkssänger mit Herz und Humor, 1996
 Die größten Erfolge, 2000

Auszeichnunga
1986 Ehrenkommissar der Bayerischen Polizei
1995 Bayerischer Fernsehpreis als Teammitglied von Wie bitte?!

 Im Netz 



 Beleg 

Kategorie:Schauspieler
Kategorie:Bayer
Kategorie:Geboren 1928
Kategorie:Gestorben 2000
Kategorie:Mann